Hannah Cornelius: Broeksak-bingo – verdoemende bewyse wat gevind is in die saak | SAUK.co.za - Nuus.info
Die bewysstukke is in Geraldo Parsons se besit gevind enkele ure nadat Hannah vermoor is.
Die staat voer aan Parsons, Vernon Witbooi, Eben van Niekerk en Nashwill Julies het Hannah en haar pel Cheslin Marsh in die oggendure van 27 Mei 2017 ontvoer. Marsh is aangerand en vir die dood gelaat.
Hy het die aanval oorleef. Hannah is verkrag en vermoor.
Sers. Marlon Appolis, ondersoekbeampte, het gister in die Kaapse hooggeregshof getuig.
Appollis het verduidelik hoe hy en sy kollegas die leidrade opgevolg en saam gesit het om uit te vind wat daardie noodlottige oggend gebeur het.
Hy het gesê Witbooi en Parsons is binne 12 uur ná die misdaad aangekeer. “Hulle is dadelik na ’n distriksgeneesheer geneem.”
Daar is die twee aangesê om hulle sakke leeg te maak. Die inhoud is alles as bewyse ingedien.
’n Klip wat by Hannah se lyk gevind is, is ook as ’n bewysstuk ingedien.
Die klip weeg 37,5 kg. Dit is getoets vir DNS, maar niks is daarop gevind nie.
Daar word vermoed die klip is twee keer op haar kop gegooi.
Die DNS-kenner AO Hannique Human se verslag is ook gister by die hof ingedien.
Verskeie beskuldiges se DNS is op verskillende bewysstukke gevind. Die saak is Maandag (gister) weer in die hof.
« Hannah Cornelius Moord Saga: DNS op vermeende verkragters gevind
Noue ontkoming vir ‘n koerantverspreider in roof by vulstasie – Hertz-boulevard »